pythainlp/thai-wiki-dataset-v4 huggingface dataset:
สนามกีฬาคาไรสคาคิส

สนามกีฬายอร์เกียส คาไรสคาคิส  หรือ สนามกีฬาคาไรสคาคิส  เป็นสนามฟุตบอลที่ตั้งอยู่ที่เมืองไพรีอัส แคว้นแอตติกา ประเทศกรีซ และเป็นสนามเหย้าของสโมสรฟุตบอลโอลิมเบียโกส มีความจุ 32,115 ที่นั่ง โดยเป็นสนามเฉพาะกีฬาฟุตบอลที่ใหญ่ที่สุดในประเทศ ชื่อของสนามตั้งชื่อตามยอร์เกียส คาไรสคาคิส นายพลของกองทัพกรีซในสงครามประกาศอิสรภาพกรีซ ผู้ได้รับการสรรเสริญว่าเป็นวีรบุรษแห่งชาติ
สนามกีฬาคาไรสคาคิสถูกจัดอันดับโดยยูฟ่าให้เป็นสนามฟุตบอลประเภท 4 ดาว ทำให้สามารถใช้จัดการแข่งขันนัดชิงชนะเลิศยูฟ่ายูโรปาลีกได้ สนามมีห้องรับรองบุคคลสำคัญถึง 40 ห้อง ซึ่งสามารถรองรับรวมกันได้ถึง 474 คน มีห้องประชุมซึ่ง 130 ที่นั่ง และมี 200 ที่นั่งสำหรับสื่อมวลชน นอกจากนี้ ยังมีศูนย์การค้าซึ่งมีร้านอาหาร ร้านกาแฟ ร้านค้า ร้านเสื้อผ้า และโรงยิม
สนามกีฬานี้ยังเคยใช้จัดการแข่งขันยูฟ่าคัพวินเนอร์สคัพ รอบชิงชนะเลิศ ฤดูกาล 1970–71 ระหว่างเชลซี กับเรอัลมาดริด และการแข่งขันฟุตบอลในโอลิมปิกฤดูร้อน 2004 อีกทั้ง ยังเคยเป็นสถานที่แสดงดนตรีสดของริฮันน่า, แอโรสมิธ, อีวาเนสเซนซ์, ฟิฟตีเซนต์, สกอร์เปียนส์ และเดฟเล็ปเพิร์ด
ทีโอดอรอส ซาโกราคิส

ทีโอดอรอส "ทีโอ" ซาโกราคิส (เกิดวันที่ 27 ตุลาคม ค.ศ. 1971) เป็นนักการเมืองชาวกรีกและอดีตนักฟุตบอลชาวกรีกในตำแหน่งกองกลาง เขาเคยเป็นกัปตันของทีมชาติกรีซชุดชนะเลิศฟุตบอลชิงแชมป์แห่งชาติยุโรป 2004 และเคยเป็นประธานของสโมสรฟุตบอลปาโอก
ซาโกราคิสมีบทบาทสำคัญในการช่วยให้กรีซคว้าแชมป์ฟุตบอลชิงแชมป์แห่งชาติยุโรป 2004 และมีชื่อติดทีมยอดเยี่ยมของรายการแข่งขันโดยยูฟ่า และยังได้รับรางวัลผู้เล่นยอดเยี่ยมของรายการแข่งขันอีกด้วย ฟีฟ่าเสนอชื่อเขาเข้าชิงผู้เล่นยอดเยี่ยมของโลกประจำปี 2004 ซึ่งสุดท้ายเขาอยู่อันดับที่ 17 ร่วมกับตำนานทีมชาติสเปนอย่างราอุล นอกจากนี้ ยูฟ่ายังเสนอชื่อเขาเข้าชิงรางวัลบัลลงดอร์ประปี 2004 ซึ่งเขาอยู่ในอันดับที่ 5 ต่อจากโรนัลดิญโญ (อันดับที่สาม) และตีแยรี อ็องรี (อันดับที่สี่) เขาครองสถิติผู้เล่นที่ลงเล่นให้กับทีมชาติกรีซติดต่อกันมากที่สุดที่ 57 นัด (ยกเว้นหนึ่งนัดในปี 2006 ที่เขาได้รับบาดเจ็บ) นับตั้งแต่ลงเล่นทีมชาติครั้งแรกจนกระทั่งเวลาผ่านไป 12 ปี
หลังจากที่ทำหน้าที่เป็นกัปตันของทีมชาติเป็นระยะเวลาถึง 14 ปี ซาโกราคิสประกาศเลิกเล่นทีมชาติเมื่อวันที่ 5 ตุลาคม ค.ศ. 2006 ซึ่งเขาจะยังได้ลงเล่นอีกไม่กี่นัด ในฟุตบอลชิงแชมป์แห่งชาติยุโรปรอบคัดเลือกนัดที่พบกับนอร์เวย์ในวันที่ 2 ตุลาคม ค.ศ. 2006 และนัดที่พบกับบอสเนียและเฮอร์เซโกวีนาในวันที่ 6 ตุลาคม และในวันที่ 22 สิงหาคม ค.ศ. 2007 เขาลงเล่นให้กับทีมชาติเป็นครั้งสุดท้ายในนัดที่พบกับสเปน โดยได้ลงเล่น 15 นาทีก่อนถูกเปลี่ยนตัวออก ซึ่งแฟนทีมชาติต้องปรบมือและตะโกนเรียกชื่อของเขา
ดมีตรี โปโนมาเรฟ (ผู้บังคับเรือดำน้ำ)

ดมีตรี กรีกอร์เยวิช โปโนมาเรฟ (3 พฤศจิกายน ค.ศ. 1908 – 26 ธันวาคม ค.ศ. 1982) เป็นผู้บังคับการเรือดำน้ำโซเวียตที่ได้รับบำเหน็จวีรชนแห่งสหภาพโซเวียตสำหรับปฏิบัติการในสงครามโซเวียต–ญี่ปุ่น
ประวัติ.
ดมีตรีเกิดในครอบครัวชนชั้นแรงงานในอาร์ฮันเกลสค์ เขาสำเร็จการศึกษาจากวิทยาลัยนาวีอาร์ฮันเกลสค์ (ภายหลังตั้งชื่อเป็นวิทยาลัยการเดินเรือแห่งรัฐแอดมิรัลมาคารอฟ) ในปี ค.ศ. 1929 และเริ่มต้นในฐานะนักเดินเรือบนเรือสินค้า ส่วนในปี ค.ศ. 1930 เขาเข้าร่วมกับกองทัพแดงที่ซึ่งเขารับใช้จนถึงปี ค.ศ. 1931 ตั้งแต่ ค.ศ. 1933 ถึง ค.ศ. 1935 เขาเป็นนักเรียนด้านการศึกษาด้านการดำน้ำที่ตั้งชื่อโดยเซียร์เกย์ คีรอฟ ส่วนในปี ค.ศ. 1935 เขาเริ่มออกเป็นผู้ช่วยผู้บังคับการกองเรือดำน้ำของกองเรือแปซิฟิก ซึ่งภายหลังได้กลายเป็นผู้บังคับการเรือดำน้ำตัวเอง (กองพลที่ 33 และกองพลที่ 31 ของเรือดำน้ำใน ค.ศ. 1939) ตั้งแต่ปี ค.ศ. 1940 เขาเป็นผู้บัญชาการฐานทัพเรือปิตราปัฟลัฟสค์ของกองเรือแปซิฟิก ดมีตรีเป็นผู้มีส่วนร่วมในสงครามโซเวียต–ญี่ปุ่น ในปี ค.ศ. 1945 ระหว่างการบุกครองหมู่เกาะคูริล เขาได้เตรียมพร้อม และในสภาพอากาศที่มีอุปสรรคได้ประสบความสำเร็จในการผ่านทางทะเล โดยดำเนินการปฏิบัติการยกพลขึ้นบกสู่เกาะที่มีป้อมของชูชาและปารามูเชอร์ รวมทั้งได้จัดวางการต่อต้านจุดแข็งและตำแหน่งอาวุธของศัตรู สำหรับความสำเร็จในปฏิบัติการนี้ ส่งผลให้เขาได้รับตำแหน่งวีรชนแห่งสหภาพโซเวียต หลังจากนั้น เขายังคงรับใช้กองทัพเรือต่อไป ในปี ค.ศ. 1948 โปโนมาเรฟได้จบหลักสูตรด้านวิชาการ ตั้งแต่ ค.ศ. 1954 เขาอาศัยอยู่ในเลนินกราด และเสียชีวิตในปี ค.ศ. 1982
เอ็มแอลบีเดอะโชว์ 20

เอ็มแอลบีเดอะโชว์ 20  เป็นวิดีโอเกมแนวกีฬา พัฒนาโดยเอ็สไออีแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบห้าของแฟรนไชส์ "" ตัวเกมวางจำหน่ายเป็นทางการในวันที่ 17 มีนาคม 2020 แต่ลูกค้าที่สั่งซื้อล่วงหน้าทางดิจิทัลจะได้เล่นก่อนในวันที่ 13 มีนาคม โดยจาเวียร์ บาแอซ ตำแหน่งอินฟิลเดอร์จากทีมชิคาโกคับส์ปรากฏอยู่บนปกเกมนี้
ชนชั้นกลาง

ชนชั้นกลาง  เป็นชนชั้นของประชาชนที่อยู่ตรงกลางในลำดับชั้นทางสังคม คำนี้มักมีความกำกวมว่านิยามในแง่ใด ระหว่างอาชีพ รายได้ การศึกษาหรือสถานภาพทางสังคม ไม่ว่าผู้ใดเป็นผู้นิยามมักได้รับเลือกเพราะมีความหมายโดยนัยทางการเมืองทิ้งสิ้น นักเขียนฝ่ายซ้ายนิยมใช้คำว่า "ชนชั้นทำงาน" (working class) ที่มีสถานภาพต่ำกว่า นักทฤษฎีสังคมสมัยใหม่ และโดยเฉพาะอย่างยิ่ง นักเศรษฐศาสตร์ ต่างนิยามและนิยามใหม่ซึ่งคำว่า "ชนชั้นกลาง" เพื่อให้บรรลุเป้าหมายทางสังคมหรือการเมืองของพวกตน
ในระบบทุนนิยม แรกเริ่ม "ชนชั้นกลาง" หมายความถึง ชนชั้นกระฎุมพี (bourgeoisie) ต่อมา เมื่อมีการแบ่งแยกชนชั้นมากขึ้นเมื่อสังคมทุนนิยมเกิดการพัฒนา คำนี้เป็นไวพจน์กับคำว่า ชนชั้นนายทุนน้อย (petite bourgeoisie)
มาตราทั่วไปสำหรับใช้วัดชนชั้นกลางแตกต่างกันตามวัฒนธรรม ในแง่หนึ่ง อาจมองในแง่สถานภาพทางสังคมและเศรษฐกิจเป็นหลัก บทนิยามอย่างแคบหนึ่งจำกัดชนชั้นกลางว่าอยู่ 20% ตรงกลางของบันไดรายได้ของชาติ (คือ เปอร์เซ็นไทล์ที่ 40–60%) การจำแนกหมวดอย่างกว้างนับรวมทั้งหมดยกเว้นประชาชนที่ยากจนที่สุด 20% และร่ำรวยที่สุด 20% บางทฤษฎีอย่าง "ปฏิทรรศน์ผลประโยชน์" ใช้กลุ่มสิบและข้อมูลการกระจายความมั่งคั่งเพื่อตัดสินขนาดและสัดส่วนความมั่งคั่งของชนชั้นกลาง
มีการเติบโตของชนชั้นกลางทั่วโลกอย่างมีนัยสำคัญ ในเดือนกุมภาพันธ์ 2552 ดิอีโคโนมิสต์ ยืนยันว่าประชากรกว่ากึ่งหนึ่งของโลกจัดเป็นชนชั้นกลาง เนื่องจากการเติบโตอย่างรวดเร็วของชนชั้นกลางในประเทศกำลังพัฒนา ลักษณะของชนชั้นกลางคือมีรายได้ที่หักค่าใช้จ่ายพื้นฐาน (discretionary income) พอสมควร จึงไม่ต้องอยู่แบบอดมื้อกินมื้อแบบคนยากจน และนิยามว่าเป็นรายได้เหลือตั้งแต่ประมาณหนึ่งในสามขึ้นไปสำหรับการใช้จ่ายอย่างอื่นนอกจากค่าอาหารและที่อยู่อาศัยพื้นฐาน
มาเธอร์แลนด์ (เพลงชาติ)

มาตุภูมิ  เป็นเพลงชาติของประเทศมอริเชียส ทำนองแต่งโดย ฟิลิป เจนทิล และเนื้อร้องเขียนโดย ณ็อง จอร์เกส โปรสเปอร์ เป็นเพลงชาติที่สั้นและในเนื้อร้องอธิบายถึงภูมิประเทศที่สวยงามของประเทศมอริเชียส นอกจากนี้ยังกล่าวถึงสันติภาพความยุติธรรมและเสรีภาพ
เพลงชาติของมอริเชียสประกอบด้วยภาษาอังกฤษและถูกนำไปใช้เป็นครั้งแรกในช่วงวันประกาศเอกราชของมอริเชียสเมื่อวันที่ 12 มีนาคม พ.ศ. 2511 พรรคแรงงานปกครองประเทศมอริเชียสจากเวลาที่ได้รับเอกราชในปี พ.ศ. 2511 ถึง พ.ศ. 2525 ฝ่ายต่อต้านขบวนการต่อสู้ชาวมอริเชียสชนะการเลือกตั้งเมื่อปี พ.ศ. 2525
ฮัสซัน อาลี คัยเร

ฮัสซัน อาลี คัยเร (เกิด 15 เมษายน ค.ศ. 1967) รู้จักกันในนาม ฮัสซัน ไคเร เป็นนักการเมืองอาวุโสและอดีตนายกรัฐมนตรีโซมาเลีย เขาได้รับการแต่งตั้งในวันที่ 23 กุมภาพันธ์ ค.ศ. 2017 โดยประธานาธิบดีโมฮัมเหม็ด อับดุลลาฮี โมฮัมเหม็ด "ฟาร์มาโจ" และลาออกในวันที่ 25 กรกฎาคม ค.ศ. 2020 หลัง สส. ลงมติไม่ไว้วางใจที่มีข้อโต้แย้ง
หม่อมอิน

หม่อมอิน (2365–8 เมษายน 2440) เป็นหม่อมใน สมเด็จเจ้าพระยาบรมมหาประยูรวงศ์ (ดิศ บุนนาค) และเป็นมารดาของ เจ้าพระยาภาสกรวงศ์ (พร บุนนาค)
หม่อมอินเกิดเมื่อปี 2365 เป็นธิดาของ ขุนจิตรวิจารณ์ (กลิ่น) ซึ่งเป็นน้องชายของ ท่านผู้หญิงเหม ภริยาของ เจ้าพระยาสุธรรมมนตรี (บุญศรี บุรณศิริ) ต่อมาได้เข้ามาเป็นหม่อมของ สมเด็จเจ้าพระยาบรมมหาประยูรวงศ์ เมื่อครั้งยังเป็นเจ้าพระยาพระคลังที่ สมุหพระกลาโหม 
ต่อมาเมื่อเจ้าพระยาพระคลังผู้เป็นสามีได้เดินทางออกไปสักเลขสมกำลังที่หัวเมืองปักษ์ใต้ หม่อมอินที่กำลังตั้งครรภ์ก็ได้ร่วมเดินทางไปด้วยและได้คลอดบุตรชายเพียงคนเดียวที่ เมืองชุมพร โดยท่านเจ้าคุณบิดาก็ได้ตั้งชื่อบุตรชายคนนี้ว่า ชุมพร ซึ่งต่อมาก็คือเจ้าพระยาภาสกรวงศ์ (พร บุนนาค) เมื่อ พ.ศ. 2392 ขณะนั้นท่านมีอายุได้เพียง 27 ปี
เมื่อ พระบาทสมเด็จพระจอมเกล้าเจ้าอยู่หัว เสด็จขึ้นครองสิริราชสมบัติในปี พ.ศ. 2394 ก็โปรดเกล้าฯ ให้ท่านและวงมโหรีของสมเด็จเจ้าพระยาบรมมหาประยูรวงศ์รวมถึงครูดนตรีคนอื่น ๆ เข้าไปฝึกหัดมโหรีหลวงถึงใน พระบรมมหาราชวัง เพื่อไว้ใช้ในราชการ ครั้นล่วงมาถึงในรัชสมัยของ พระบาทสมเด็จพระจุลจอมเกล้าเจ้าอยู่หัว ในปีระกาเบญจศก เมื่อพระองค์แต่งตั้งให้บุตรชายของท่านเป็นจางวางมหาดเล็กและพระราชทานพานทองแล้ว พระองค์ก็ได้พระราชทานเบี้ยหวัดแก่ท่านปีละ ๑๐ ตำลึงตลอดมา
หม่อมอินถึงแก่อนิจกรรมเมื่อวันที่ 8 เมษายน พ.ศ. 2440 เวลา ๑๕.๑๕ นาฬิกา เนื่องจากอุจจาระธาตุพิการ สิริรวมอายุได้ 74 ปี 10 เดือน 25 วัน ในการนี้ สมเด็จพระศรีพัชรินทราบรมราชินีนาถ ซึ่งสำเร็จราชการแผ่นดินในขณะนั้น โปรดเกล้าฯ พระราชทานน้ำอาบศพและโกศแปดเหลี่ยม ฉัตรเบญจา จ่าปี่ ๑ กลองชนะ ๕ คู่ พระสงฆ์สวดอภิธรรมเวลากลางคืน เป็นเวลา 3 เดือนเป็นเกียรติยศอย่างมารดาเสนาบดี และพระราชทานน้ำอาบศพส่วนพระองค์ เป็นพิเศษอีกส่วนหนึ่ง โดยมีสมเด็จพระนางเจ้าสว่างวัฒนา พระบรมราชเทวี เสด็จพระราชทานน้ำอาบศพ
กระทั่งวันที่ 23 มีนาคม 2442 พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินด้วยเรือพระที่นั่งกลไฟชื่อ ประทีปทัศนาการ ไปเป็นประธานในงานพระราชทานเพลิงศพหม่อมอิน ณ วัดประยุรวงศาวาสวรวิหาร ในการนี้โปรดเกล้าฯ ให้ สมเด็จพระเจ้าลูกยาเธอ เจ้าฟ้าอัษฎางค์เดชาวุธ กรมขุนนครราชสีมา ทอดผ้าไตร 10 ไตร ผ้าขาว 20 พับ
อันเกลอส ชาริสเตอัส

อันเกลอส ชาริสเตอัส (เกิดวันที่ 9 กุมภาพันธ์ ค.ศ. 1980) เป็นอดีตนักฟุตบอลชาวกรีกในตำแหน่งกองหน้า ปัจจุบันเขาทำหน้าที่เป็นผู้อำนวยการกีฬาของแอรีสเทสซาโลนีกี
ในระดับสโมสร เขาเคยเล่นให้กับแอรีสเทสซาโลนีกี, แวร์เดอร์เบรเมิน, อายักซ์, ไฟเยอโนร์ด, ไบเออร์เลเวอร์คูเซิน, ชัลเคอ 04, Arles-Avignon และ Al-Nassr
เขาลงเล่นให้กับทีมชาติกรีซทั้งหมด 88 นัด ยิงได้ 25 ประตู เขาเป็นส่วนหนึ่งของทีมชาติชุดชนะเลิศฟุตบอลชิงแชมป์แห่งชาติยุโรป 2004 ซึ่งเขาทำประตูชัยเหนือโปรตุเกสในนัดชิงชนะเลิศ นอกจากนี้ เขายังเป็นตัวแทนของกรีซในฟุตบอลชิงแชมป์แห่งชาติยุโรป 2008 และฟุตบอลโลก 2010
เกียรติประวัติ.
สโมสร.
แวร์เดอร์เบรเมิน
อายักซ์
ไบเออร์เลเวอร์คูเซิน
ชัลเคอ 04
ทีมชาติ.
กรีซ
อุทกภัยในคีวชู พ.ศ. 2563

ฝนตกหนักเป็นประวัติศาสตร์ในจังหวัดคูมาโมโตะและจังหวัดคาโงชิมะ บนเกาะคีวชู ประเทศญี่ปุ่น ในวันที่ 4 กรกฎาคม 2020 ส่งผลให้เกิดอุทกภัยและดินถล่ม ยืนยันจำนวนผู้เสียชีวิต 49 ราย ในวันที่ 6 กรกฎาคม ในจำนวนนี้ 14 รายเป็นผู้อยู่อาศัยในบ้านพักคนชราแห่งหนึ่งในเมืองคูมะ จังหวัดคูมาโมโตะซึ่งถูกน้ำท่วม
เบื้องหลัง.
ไต้ฝุ่น พายุ และอุทกภัย เป็นภัยพิบัติที่ส่งผลกระทบหนักต่อประเทศญี่ปุ่นในหลายปีก่อนปี 2020 ส่งผลให้มีผู้เสียชีวิตมากกว่าหลายร้อยราย ผู้เชี่ยวชาญได้วิเคราะห์สาเหตุและระบุว่าเป็นผลมาจากภาวะโลกร้อน
แอ่งแม่น้ำคูมะเคยประสบอุทกภัยมาก่อนในปี 1965 แม่น้ำคูมะนั้นเป็นหนึ่งในแม่น้ำที่เชี่ยวกรากมากสามแห่งของประเทศญี่ปุ่น และเป็นแม่น้ำระดับเอ ที่มีความยาว 115 กิโลเมตร มีต้นน้ำอยู่ในเทือกเขาหนึ่งบนเกาะคีวชู ไหลผ่านฮิโตโยชิ จังหวัดคูมาโมโตะ, คูมะ จังหวัดคูมาโมโตะ และยัตสึชิโระ จังหวัดคูมาโมโตะ และไหลลงทะเลยัตสึชิโระ
เหตุการณ์.
เมื่อวันที่ 4 กรกฎาคม 2020 ฝนตกหนักได้ก่อให้เกิดอุทกภัยบนเกาะคีวชู ทางตอนใต้ของญี่ปุ่น เมื่อเวลาท้องถิ่น 5 นาฬิกา หน่วยอุตุนิยมวิทยาประเทศญี่ปุ่นได้ขึ้นคำเตือนสำหรับฝนตกหนักอันนำไปสู่อุทกภัยระดับร้ายแรงที่สุด (ระดับ 3) ในหลายส่วนของจังหวัดคูมาโมโตะ และคาโงชิมะ เป็นครั้งแรกที่มีการประกาศเตือนอุทกภัยระดับสูงสุดในพื้นที่เหล่านี้ หน่วยอุตุนิยมวิทยาแห่งชาติได้ระบุว่าปริมาณของน้ำฝนนั้นทำลายสถิติของภูมิภาค และสูงอย่างไม่เคยเป็นมาก่อนในประวัติศาสตร์ ที่อัตราปริมาณน้ำฝนสูงเกิน 100 มิลลิเมตรต่อชั่วโมง
ในวันที่ 6 กรกฎาคม 2020 มีรายงานผู้เสียชีวิตยืนยันรวม 49 ราย และเพิ่มขึ้นเป็น 58 รายในวันที่ 8 กรกฎาคม ในจำนวนนี้มีสิบสี่รายที่เป็นผู้อยู่อาศัยในบ้านพักคนชราแห่งหนึ่งในเมืองคูมะที่ถูกน้ำท่วม ผู้ว่าราชการจังหวัดคูมาโมโตะ อิคุโอะ คาบาชิมะ ระบุว่าบ้านพักคนชรานั้นถูกพัดเกยหลังดินและน้ำพุ่งทะลักเข้าไปภายในอาคาร หนึ่งในอาสาสมัครกู้ภัยอ้างว่าเมื่อทีมกู้ภัยเข้าไปถึงภายในบ้านพักคนชรานั้น น้ำยังท่วมทั้งชั้นหนึ่งของอาคาร เจ้าหน้าที่จึงทำได้เพียงช่วยเหลือผู้รอดชีวิตที่สามารถหนีขึ้นมาบนชั้นสองได้ทัน
หลังเหตุฝนตกข้ามคืน เจ้าหน้าที่ทางการได้ชี้แจงให้ประชาชน 75,000 คนอพยพออกจากพื้นที่จังหวัดคูมาโมโตะ และคาโงชิมะ ประชากร 203,200 คนได้รับคำสั่งให้อยู่ภายในเคหสถานของตน และมีศูนย์พักพิง 109 แห่งเปิดขึ้นในพื้นที่
ในเมืองคูมะ ผู้ประสบภัยที่เหลือได้รับการช่วยเหลือโดยเฮลิคอปเตอร์ มีบ้านเรือจำนวนแปดหลังถูกพัดหายไปกับน้ำในเมืองอาชิคิตะ ส่วนในเมืองสึนากิ พบร่างไร้ชีวิต 2–3 รายได้รบการกู้ขึ้นมาจากพื้นที่ดินถล่ม นอกจากนี้ยังมีบ้านเรือน 8,000 หลังที่ไฟฟ้าถูกตัดในทั้งสองจังหวัด
พระครูพัฒนกิจจานุรักษ์ (ชัยวงศ์ จนฺทวํโส)

พระครูพัฒนกิจจานุรักษ์ หรือ ครูบาชัยยะวงศาพัฒนา หรือ ครูบาวงศ์ ฉายา จนฺทวํโส เป็นภิกษุนักพัฒนา ชาวจังหวัดลำพูน อดีตเจ้าอาวาสวัดพระพุทธบาทห้วยต้ม ศิษย์ครูบาศรีวิชัย
ประวัติ.
ครูบาชัยยะวงศาพัฒนา มีนามเดิม ชัยวงศ์ ต๊ะแหนม เกิดวันอังคารที่ 22 เมษายน พ.ศ. 2456 เวลา 24:15 น. ปีฉลู เป็นบุตรนายน้อยจันต๊ะกับนางบัวแก้ว ครอบครัวเป็นเกษตรกรยากจนแต่มีศรัทธาในพุทธศาสนา เมื่ออายุ 12 ปีท่านเริ่มถือมังสวิรัติ แล้วบรรพชาเป็นสามเณรโดยมีครูบาชัยลังกาเป็นพระอุปัชฌาย์ ได้ฉายาว่า ชัยลังกา ตามฉายาของพระอุปัชฌาย์ 
ขณะเป็นสามเณร แม้จะถูกเพื่อนกลั่นแกล้งทำร้ายร่างกายเสมอ แต่ท่านอดทนและให้อภัยตลอด ท่านยังได้ติดตามครูบาชัยลังกาออกจาริกไปที่ต่าง ๆ จนเข้าอุปสมบทที่วัดพระพุทธบาทตากผ้า เมื่อวันพฤหัสบดีที่ 2 กุมภาพันธ์ พ.ศ. 2475 (นับแบบปัจจุบันเป็น พ.ศ. 2476) ปีวอก โดยมีครูบาพรหมจักรเป็นพระอุปัชฌาย์ ได้ฉายาว่า ชัยยะวงศา แล้วออกจาริกต่อจนได้พบชาวปกาเกอะญอ ต่อมาพวกเขาเลื่อมใสท่านมากจนหันมานับถือพุทธศาสนา ย้ายมาตั้งถิ่นฐานรอบวัดพระพุทธบาทห้วยต้ม รักษาศีล 5 และถือมังสวิรัติเช่นเดียวกับท่าน
เมื่ออายุ 22 ปี ท่านทราบข่าวว่าครูบาศรีวิชัยนำประชาชนสร้างถนนขึ้นวัดพระธาตุดอยสุเทพ ท่านจึงพาชาวกะเหรี่ยงส่วนหนึ่งมาร่วมช่วยเหลือด้วยจนแล้วเสร็จจึงกลับไปจำพรรษาที่วัดจอมหมอก อำเภออมก๋อย ขณะนั้นฝ่ายต่อต้านครูบาศรีวิชัยซึ่งกลั่นแกล้งขัดขวางงานของครูบามาตลอด ได้ตั้งอธิกรณ์กับลูกศิษย์ครูบาแล้วบังคับให้ลาสิกขาบท รวมทั้งพระชัยยะวงศาก็ถูกเจ้าคณะตำบลจับสึกเช่นกัน ท่านจึงเปลี่ยนมาครองผ้าขาว แต่ยังรักษาข้อวัตรภิกษุอย่างเคร่งครัดเช่นเดิม แล้วไปช่วยครูบาศรีวิชัยบูรณะวัดบ้านปางเสร็จแล้วจึงออกจาริกต่อไป จนอายุ 28 ปี ครูบาศรีวิชัยมรณภาพ ท่านช่วยงานศพแล้วมาอยู่วัดป่าพลู ได้อุปสมบทอีกครั้ง โดยครูบาบุญมา วัดบ้านโฮ่ง เป็นพระอุปัชฌาย์ ได้ฉายาว่า จนฺทวํโส
ท่านจาริกไปบูรณะวัดต่าง ๆ จนอายุ 34 ปี จึงรับนิมนต์มาบูรณะวัดพระพุทธบาทห้วยต้ม แล้วจำพรรษาที่นี่ตลอดมา
ครูบาวงศ์อาพาธด้วยโรคหัวใจ เข้ารับการรักษาที่โรงพยาบาลมหาราชนครเชียงใหม่ จนมรณภาพเมื่อวันที่ 17 พฤษภาคม พ.ศ. 2543 สิริอายุได้ พรรษา 69
พิบูลย์ วิสิฐนนทชัย

พระคุณเจ้ายอแซฟ พิบูลย์ วิสิฐนนทชัย เป็นมุขนายกกิตติคุณเขตมิสซังนครสวรรค์ ได้รับแต่งตั้งมุนายกมิสซังเมื่อวันที่ 19 มิถุนายน พ.ศ. 2552 และได้รับการประกอบพิธีอภิเษกเป็นมุขนายกโดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์ เมื่อวันที่ 12 กันยายน พ.ศ. 2552
ประวัติ.
มุขนายกยอแซฟ พิบูลย์ วิสิฐนนทชัย เกิดเมื่อวันที่ 1 มิถุนายน ค.ศ. 1946 เป็นชาวไทยเชื้อสายจีน ภูมิลำเนา ต.โสนลอย อ.บางบัวทอง จ.นนทบุรี เป็นบุตรของอันเดร ซ่วน วิสิฐนนทชัย (แซ่ตั้ง) กับอันนา ชุนบ๊วย วิสิฐนนทชัย (แซ่โง้ว) มีพี่น้องรวมตัวท่าน 9 คน ท่านเป็นบุตรคนที่ 4
จบการศึกษาชั้นประถมศึกษาที่โรงเรียนพระแม่สกลสงเคราะห์ บางบัวทอง ระดับมัธยมศึกษาตอนต้นที่โรงเรียนดาราสมุทร ศรีราชา ระดับมัธยมศึกษาตอนปลายที่โรงเรียนอัสสัมชัญ ศรีราชา และระดับปริญญาตรีในสาขาปรัชญา และสาขาเทวศาสตร์ จาก General College เมืองปีนัง ประเทศมาเลเซีย
ท่านได้รับการบวชเป็นบาทหลวงสังกัดมิสซังโรมันคาทอลิกกรุงเทพฯ เมื่อวันที่ 17 มีนาคม ค.ศ. 1974 ที่ สามเณราลัยนักบุญยอแซฟ สามพราน นครปฐม โดย พระอัครสังฆราช ไมเกิ้ล มีชัย กิจบุญชู หลังจากนั้นเมื่อวันที่ 19 มิถุนายน ค.ศ. 2009 ท่านได้รับการแต่งตั้งเป็นมุขนายกประจำเขตมิสซังนครสวรรค์ สืบต่อจากมุขนายกฟรังซิสเซเวียร์ เกรียงศักดิ์ โกวิทวาณิชที่ย้ายไปรับตำแหน่งอัครมุขนายกมิสซังโรมันคาทอลิกกรุงเทพฯ และได้มีการอภิเษกท่านเป็นมุขนายกเมื่อวันที่ 12 กันยายน ค.ศ. 2009 โดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์
วุฒิเลิศ แห่ล้อม

พระคุณเจ้ายอแซฟ วุฒิเลิศ แห่ล้อม เป็นมุขนายกประจำเขตมิสซังเชียงรายท่านแรกและท่านปัจจุบัน ได้รับแต่งตั้งเมื่อวันที่ 25 เมษายน พ.ศ. 2561 และได้รับการประกอบพิธีอภิเษกโดยพระคาร์ดินัลไมเคิล มีชัย กิจบุญชู ณ หอประชุมมหาวิทยาลัยราชภัฏเชียงราย เมื่อวันที่ 7 กรกฎาคม พ.ศ. 2561
วีระเดช ใจเสรี

พระคุณเจ้าอันตน วีระเดช ใจเสรี เป็นอัครมุขนายกมิสซังโรมันคาทอลิกท่าแร่-หนองแสง ได้รับแต่งตั้งจากสมเด็จพระสันตะปาปาฟรานซิสเมื่อวันที่ 13 พฤษภาคม ค.ศ. 2020 ได้รับการอภิเษก ณ อาสนวิหารอัครเทวดามีคาแอล ท่าแร่ ในวันที่ 15 สิงหาคม ค.ศ. 2020
ประวัติ.
พระคุณเจ้าอันตน วีระเดช ใจเสรี เกิดเมื่อวันที่ 26 มิถุนายน ค.ศ. 1963 (พ.ศ. 2506) ที่บ้านท่าแร่ ตำบลท่าแร่ อำเภอเมือง จังหวัดสกลนคร เป็นบุตรคนที่ 7 ของเปโตร ไสว กับอันนา เหียน ใจเสรี
มีพี่น้องทั้งหมด คน 9 ดังรายนามต่อไปนี้
ท่านจบการศึกษาระดับมัธยมศึกษาจากโรงเรียนเซนต์ยอแซฟ ท่าแร่ สกลนคร และจบการศึกษาระดับปริญญาตรีศิลปศาสตรบัณฑิต (ปรัชญา) จากวิทยาลัยแสงธรรม ในปี 2531, ศาสนศาสตรบัณฑิต (เทววิทยา) จากวิทยาลัยแสงธรรม นครปฐม ในปี 2534, ได้รับประกาศนียบัตรวิชาชีวิตฝ่ายจิต (ชีวิตกลุ่ม) จากเมืองตาไกไต ประเทศฟิลิปปินส์ ในปี 2523 และจบการศึกษาปริญญาโท (M.A.) สาขาเทววิทยาพระคัมภีร์ จาก Urbaniana กรุงโรม ประเทศอิตาลี ในปี พ.ศ. 2540
กระแสเรียก.
คติพจน์ “เพื่อพระเกียรติมงคลของพระเป็นเจ้า และความรอดของวิญญาณทั้งหลาย”
พิธีอภิเษกอัครมุขนายกมิสซังท่าแร่-หนองแสง.
สมเด็จพระสันตะปาปาฟรานซิส ทรงสถาปนาบาทหลวงวีระเดชเป็นอัครมุขนายกมิสซังท่าแร่-หนองแสง และรับการอภิเษกเมื่อวันที่ 15 สิงหาคม ค.ศ. 2020 ณ อาสนวิหารอัครเทวดามีคาแอล ท่าแร่ จังหวัดสกลนคร โดยมีพระคุณเจ้าหลุยส์ จำเนียร สันติสุขนิรันดร์ อัครมุขนายกกิตติคุณ เป็นประธานในพิธีและเป็นผู้อภิเษก โดยมีอาร์ชบิชอป เปาโล ชัง อิน-นัม เอกอัครสมณทูตสันตะสำนักประจำประเทศไทย และพระคุณเจ้าฟิลิป บรรจง ไชยรา มุขนายกมิสซังโรมันคาทอลิกอุบลราชธานีเป็นผู้ร่วมอภิเษก
คติพจน์.
Ad Dei Gloriam แปลว่า “เพื่อพระเกียรติมงคลของพระเป็นเจ้า และความรอดของวิญญาณทั้งหลาย”
พระยาเพ็ชรรัตน์ (โมรา)

พระยาเพ็ชรรัตน์ (โมรา) (18 กรกฎาคม 2378-11 มกราคม 2445)ขุนนางชาวไทย จางวางกรมพระตำรวจซ้ายฝ่ายพระราชวังบวร จางวางกรมล้อมพระราชวังฝ่ายพระราชวังบวร ปลัดกรมพระตำรวจใหญ่ซ้ายฝ่ายพระราชวังบวร 
เกิดเมื่อวันเสาร์ เดือน ๘ แรม ๘ ค่ำ ปีมะแม สัปตศก จุลศักราช ๑๑๙๗ ตรงกับวันที่ 18 กรกฎาคม พ.ศ. 2378 เป็นบุตรชายของ หลวงเดชนายเวร (สุด) ส่วนมารดาชื่อ ฉิม เมื่ออายุประมาณ 7-8 ปีได้เข้าไปอยู่ใน พระบรมมหาราชวัง โดยไปอาศัยอยู่กับ เจ้าจอมอรุณ ในรัชกาลที่ 3 ผู้เป็นพี่สาวร่วมมารดาและได้ถวายตัวเป็นมหาดเล็กไล่กาในรัชกาลที่ 3 รับพระราชทานเบี้ยหวัดปีละ 5 ตำลึง จากนั้นได้เรียนหนังสือกับครูสุวรรณ์ ซึ่งสอนอยู่ที่ พระที่นั่งราชกิจวินิจฉัย ท่าราชวรดิษฐ์ 
ต่อมาจึงได้ย้ายมาเรียนหนังสือที่ วัดอัปสรสวรรค์ และบรรพชาเป็นสามเณรที่ วัดราชาธิวาส ก่อนจะสึกออกมาเป็นฆราวาสระยะหนึ่งและได้กลับมาอุปสมบทเป็นพระภิกษุที่ วัดกัลยาณมิตรวรมหาวิหาร เมื่ออายุประมาณ 23-24 ปีจากนั้นจึงได้ย้ายมาจำพรรษาที่วัดราชสิทธารามราชวรวิหาร ก่อนจะลาสิกขาบทกลับเข้ารับราชการตามเดิม
ชีวิตส่วนตัว.
พระยาเพ็ชรรัตน์มีภรรยาที่มีบุตรด้วยกันทั้งสิ้น 3 คน 
ถึงแก่กรรม.
พระยาเพ็ชรรัตน์ถึงแก่กรรมเมื่อวันที่ 11 มกราคม พ.ศ. 2445 เวลา 13.00 น. ในการนี้โปรดเกล้าฯ พระราชทานน้ำหลวงอาบศพและหีบทองทึบ และได้จัดงานพระราชทานเพลิงศพ ที่ปรำ วัดจักรวรรดิราชาวาสวรมหาวิหาร เมื่อวันที่ 23 เมษายน พ.ศ. 2446 เวลา 17.00 น.
แบร์ท เทราท์มัน

แบร์นฮาร์ท คาร์ล "แบร์ท" เทราท์มัน ผู้ซึ่งได้รับเครื่องอิสริยาภรณ์กางเขนเหล็ก, เครื่องราชอิสริยาภรณ์จักรวรรดิบริติช (โอบีอี) เป็นนักฟุตบอลมืออาชีพชาวเยอรมันที่ทำหน้าที่เป็นผู้รักษาประตูจากสโมสรฟุตบอลแมนเชสเตอร์ซิตี ตั้งแต่ปี ค.ศ. 1949 ถึง ค.ศ. 1964
เขาเกิดและเติบโตในช่วงที่มีการต่อสู้ปะทะกันในช่วงระหว่างสงครามในเยอรมนี เทราท์มันได้เข้าร่วมลุฟท์วัฟเฟอ(กองทัพอากาศเยอรมัน)ในช่วงต้นของสงครามโลกครั้งที่สอง ทำหน้าที่เป็นพลทหารโดดร่ม เขาได้ต่อสู้รบบนแนวรบด้านตะวันออกเป็นเวลาสามปี ได้รับเครื่องอิสริยาภรณ์มาห้าเหรียญ รวมทั้งกางเขนเหล็ก ต่อมาในสงคราม เขาได้ถูกย้ายไปประจำการที่แนวรบด้านตะวันตก ซึ่งเขาถูกจับกุมโดยทหารบริติชในช่วงสงครามใกล้จะยุติลง หนึ่งใน 90 นายจากกรมทหารหน่วยของเขาที่มีแต่แรกคือ 1,000 นาย ได้รอดชีวิตจากสงคราม เขาได้ถูกย้ายไปยังค่ายเชลยศึกใน Ashton-in-Makerfield แลงคาเชอร์ เทราท์มันได้ปฏิเสธข้อเสนอการส่งตัวกลับประเทศ และภายหลังจากที่ได้รับการปล่อยตัวในปี ค.ศ. 1948 ได้ตั้งรกรากอยู่ในแลงคาเชอร์ ซึ่งได้ทำงานในฟาร์มกับเล่นฟุตบอลในหน้าที่ผู้รักษาประตูให้กับทีมฟุตบอลท้องถิ่น ณ เมืองเซนต์ เฮเลนส์
การแสดงความสามารถในเมืองเซนต์ เฮเลนส์ ทำให้เทราท์มันได้มีชื่อเสียงว่า เป็นผู้รักษาประตูที่ยอดเยี่ยม ซึ่งได้รับความสนใจจากสโมรสรฟุตบอลลีก ในเดือนตุลาคม ค.ศ. 1949 เขาได้เซ็นสัญญาให้กับสโมสรฟุตบอลแมนเชสเตอร์ซิตีซึ่งเป็นสโมสรฟุตบอลที่อยู่ในลีกสูงสุดของประเทศ (First Division) การตัดสินใจของสโมสรที่ได้ให้เซ็นสัญญากับอดีตทหารโดดร่มนาซีเป็นเหตุทำให้เกิดการประท้วงและมีประชาชน 20,000 คน ได้เข้าร่วมขบวนประท้วง เวลาผ่านไป เขาได้รับการยอมรับจากการแสดงความสามารถของเขาในการรักษาประตูของแมนเชสเตอร์ซิตี ซึ่งเขาเล่นได้ทุกนัด แต่เพียงห้าใน 250 นัดรอบต่อไปของสโมสร 
ในฐานะที่เป็นนักฟุตบอลแห่งปีของสมาคมผู้สื่อข่าวฟุตบอลจากปี ค.ศ. 1956 เทราท์มันได้เข้าสู่วงการฟุตบอลด้วยการแสดงความสามารถของเขาในการแข่งขันเอฟเอคัพ รอบชิงชนะเลิศ ปี ค.ศ. 1956 ด้วยเวลาที่เหลืออยู่ 17 นาที่ในการแข่งขัน เทราท์มันได้รับบาดเจ็บสาหัสในขณะที่กำลังรักษาประตู ซึ่งโดนเท้าของปีเตอร์ เมอร์ฟี นักฟุตบอลจากสโมสรฟุตบอลเบอร์มิงแฮมซิตีเตะเข้าที่ศีรษะ แม้จะได้รับบาดเจ็บ แต่เขาก็ยังคงเล่นต่อไป ทำให้มีความสำคัญต่อการรักษาประตูเพื่อรักษาการนำของทีมจาก 3 ต่อ 1 คอของเขาได้คดงออย่างเห็นได้ชัดในขณะที่เขาได้รับเหรียญรางวัลชนะเลิศ สามวันต่อมา รังสีเอกซ์ได้เปิดเผยว่า กระดูกคอของเขาได้แตกหักเสียแล้ว
เทราท์มันได้เล่นฟุตบอลให้แมนเชสเตอร์ซิตีจนถึงปี ค.ศ. 1964 ได้ปรากฏตัว 545 ครั้ง ภายหลังจากอาชีพการเล่นฟุตบอล เขาได้ย้ายมาเป็นผู้จัดการฟุตบอล ครั้งแรกกับฝ่ายกองล่างในอังกฤษและเยอรมนี และต่อมาได้เป็นส่วนหนึ่งของโครงการพัฒนาสมาคมฟุตบอลเยอรมันซึ่งได้พาเขาไปหลายประเทศ รวมทั้งพม่า แทนซาเนีย และปากีสถาน ในปี ค.ศ. 2004 เขาได้รับการแต่งตั้งให้เป็นเจ้าหน้าที่กิตติมศักดิ์แห่งเครื่องราชอิสริยาภรณ์จักรวรรดิบริติช(OBE) เพื่อส่งเสริมความเข้าใจกันของอังกฤษ-เยอรมันผ่านทางฟุตบอล เทราท์มันได้เสียชีวิตลงที่บ้านใกล้กับเมืองบาเลนเซีย ประเทศสเปน เมื่อวันที่ 19 กรกฎาคม ค.ศ. 2013 มีอายุ 89 ปี
สงวน ศิริสว่าง

สงวน ศิริสว่าง อดีตสมาชิกสภาผู้แทนราษฎรจังหวัดเชียงใหม่ 1 สมัย
ประวัติ.
สงวน ศิริสว่าง เป็นชาวภาคกลาง มีอาชีพเป็นหมอชั้น 2 หรือแพทย์ที่ได้รับใบอนุญาตให้รักษาคนไข้ได้ในประเภทง่ายๆ นายสงวนลงเล่นการเมืองโดยการลงสมัครรับเลือกตั้งสมาชิกสภาเทศบาลนครเชียงใหม่ และได้เป็นเทศมนตรี เทศบาลนครเชียงใหม่ ในสมัยเดียวกับนายสุชาติ สุจริตกุล หลวงสำเริงณรงค์ นายสมบูรณ์ จันทรปัญญา โดยมีหลวงศรีประกาศ (ฉันท์ วิชยาภัย) เป็นนายกเทศมนตรี
นายสงวน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่สังกัดพรรคการเมือง แต่ได้ร่วมกิจกรรมกับพรรคเสรีมนังคศิลา
นายสงวน เป็นผู้มีบทบาทในทางการเมืองโดยการทำหนังสือถึงอธิบดีกรมตำรวจให้ดำเนินคดีกับ หยุด แสงอุทัย จากกรณีที่เขียนบทความเรื่อง" อำนาจและความรับผิดชอบในระบอบประชาธิปไตย" ออกวิทยุกระจายเสียงแห่งประเทศไทย มีเนื้อหาแสดงว่าพระมหากษัตริย์ไม่พึงตรัสเรื่องเศรษฐกิจ สังคม หรือการเมือง โดยไม่มีรัฐมนตรีรับสนองพระบรมราชโองการนั้น ซึ่งเป็นที่วิพากษ์วิจารณ์กันว่าเข้าข่ายหมิ่นพระบรมเดชานุภาพ แต่ในที่สุดกรมตำรวจก็ไม่ได้ดำเนินคดี และจอมพล ป.พิบูลสงคราม นายกรัฐมนตรีก็ตอบชัดเจนว่าไม่หมิ่นพระบรมเดชานุภาพ จากกรณีดังกล่าวส่งผลกระทบไปยังนายสงวน โดยถูกสมาชิกพรรคเสรีมนังคศิลาจำนวนหนึ่ง เสนอให้ขับนายสงวนออกจากพรรค แต่สมาชิกส่วนใหญ่ไม่เห็นด้วย
เวอร์ซาเช

จานนี เวอร์ซาเช เอส.อาร์.แอล.  นิยมเรียกสั้น ๆ ว่า เวอร์ซาเช เป็นบริษัทสินค้าฟุ่มเฟือยของอิตาลี ก่อตั้งโดยจานนี เวอร์ซาเช ในปี ค.ศ. 1978 คอลเลกชันหลักของตราสินค้าคือ เวอร์ซาเช ซึ่งผลิตเสื้อผ้าสำเร็จรูปและเครื่องหนังสัตว์ ตราสัญลักษณ์ของตราสินค้าคือหัวของเมดูซาในเทพปกรณัมกรีก ซากหักปรักพังอิงจากพื้นที่เรจโจคาลาเบรีย ซึ่งเป็นพื้นที่ที่พี่น้องเวอร์ซาเชเล่นสมัยตอนเป็นเด็ก 
ตราสินค้าเวอร์ซาเชมีเอกลักษณ์ในการออกแบบสีที่ฉูดฉาด สีสันสดใส แต่มีสไตล์ ในปี ค.ศ. 2018 บริษัทได้ประกาศว่าจะหยุดใช้ขนสัตว์ในสินค้าทุกประเภท เมื่อวันที่ 25 กันยายน ค.ศ. 2018 ไมเคิล คอร์ส โฮลด์ดิงส์ ได้เข้าซื้อหุ้นทั้งหมดในจานนี เวอร์ซาเช เอส.อาร์.แอล. ในราคา 2.12 พันล้านดอลลาร์สหรัฐ การเข้าซื้อกิจการเสร็จสิ้นในวันที่ 31 ธันวาคม ค.ศ. 2018 ในปัจจุบัน ดอนนาเทลลา เวอร์ซาเช เป็นหัวหน้าของการออกแบบสร้างสรรค์ 
ในเดือนเมษายน ค.ศ. 2025 ปราดาได้เข้าซื้อกิจการเวอร์ซาเชจากคาปริโฮลดิงส์ ด้วยมูลค่า 1.25 พันล้านยูโร
เวอร์ซาเชในประเทศไทย.
ร้านค้าเวอร์ซาเชในประเทศไทย มีทั้งหมดห้าแห่ง ได้แก่ เซ็นทรัล เอ็มบาสซี, เซ็นทรัล ฟลอเรสตา, สยามพารากอน, เซ็นทรัล ชิดลม และบูติกชั่วคราวที่ไอคอนสยาม นอกจากนี้ยังเคยมีบูติกที่เพนนินซูล่าพลาซ่า อีกด้วย
ในปี พ.ศ. 2565 เวอร์ซาเชได้จัดแสดงแฟชันโชว์ครั้งแรกในเอเชียตะวันออกเฉียงใต้ ณ อาคารไปรษณีย์กลาง บางรัก
นาโงยะ แกรมปัส

นาโงยะ แกรมปัส  เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจ1 ลีก มีถิ่นฐานอยู่ที่เมืองนาโงยะ จังหวัดไอจิ คำว่า "แกรมปัส" มาจากรูปโลหะของสัตว์ในวรรณกรรมญี่ปุ่นบนยอดปราสาทนาโงยะชื่อ "ชาจิโฮโกะ" ส่วนหัวจะมีลักษณะคล้ายมังกรหรือเสือ ส่วนลำตัวเป็นปลา ซึ่งใกล้เคียงกับโลมาริสโซสายพันธุ์ของปลาโลมาในสกุล "แกรมปัส" ส่วนคำว่า "เอต" มาจากตราสัญลักษณ์ของเมืองนาโงยะมีชื่อเรียกว่า "ฮาชิมารุ" คำว่า "ฮาชิ" (はち) ในภาษาญี่ปุ่นแปลว่า "เลขแปด"
 "ณ วันที่ 15 สิงหาคม 2021"
ผู้เล่นปัจจุบัน.
<templatestyles src="Template:Football squad player/styles.css" />
ฟุตบอลในประเทศกรีซ

บทความนี้กล่าวถึงรายละเอียดของฟุตบอลในประเทศกรีซ
ระบบลีก.
ลีกแรกของฟุตบอลอาชีพกรีซก่อตั้งขึ้นในชื่อแพนเฮลเลนิกแชมเปียนชิปใน ค.ศ. 1927 ลีกนี้ได้ดำเนินการแข่งขันจนถึง ค.ศ. 1959 ซึ่งมันถูกแทนที่โดยอัลฟาเอธนีกี ซึ่งดำเนินการจนถึง ค.ศ. 2006 สุดท้ายถูกแทนที่โดยซูเปอร์ลีกกรีซ
ใน ค.ศ. 2011 ฟิฟโปร หน่วยงานซึ่งแสดงข้อมูลผู้เล่นอาชีพ เปิดเผยว่า เกือบร้อยละ 70 ของผู้เล่นทั้งหมดในกรีซไม่ได้รับค่าจ้าง
ซูเปอร์ลีกกรีซเป็นลีกฟุตบอลสูงสุดของประเทศกรีซ มีสโมสรเข้าร่วมแข่งขัน 14 สโมสร โดยสโมสรที่ชนะเลิศมากที่สุดคือโอลิมเบียโกส ซึ่งชนะเลิศ 45 สมัย รองลงมาคือปานาซีไนโกส ชนะเลิศ 20 สมัย และอาเอกเอเธนส์ ชนะเลิศ 12 สมัย
ถ้วย.
การแข่งขันฟุตบอลคัพหลักเพียงหนึ่งเดียวของประเทศคือกรีกคัพ ซึ่งสโมสรจากลีกทุกระดับสามารถเข้าร่วมแข่งขันได้ นอกจากนี้ ยังเคยมีการแข่งขันกรีกซูเปอร์คัพ ซึ่งเป็นการพบกันระหว่างทีมชนะเลิศซูเปอร์ลีกกับทีมชนะเลิศกรีกคัพ
ระหว่างประเทศ.
การแข่งขันของยูฟ่า.
สโมสรสามารถคว้าสิทธิ์ในการแข่งขันระดับทวีปยุโรปโดยการตัดสินของฟีฟ่า ทีมชนะเลิศซูเปอร์ลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบแบ่งกลุ่ม ทีมในอันดับที่สองถึงห้า จะต้องเพลย์ออฟแบบพบกันหมดเพื่อหาทีมชนะที่จะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบสาม ทีมอื่น ๆ อีกสามทีม จะได้สิทธิ์เข้าร่วมแข่งขันยูฟ่ายูโรปาลีกในรอบเพลย์ออฟ, รอบคัดเลือกรอบสาม หรือรอบคัดเลือกรอบสอง ทีมชนะเลิศกรีกคัพก็ได้สิทธิ์ในการแข่งขันยูฟ่ายูโรปาลีกเช่นกัน แต่ถ้าหากทีมนั้นได้สิทธิ์ของยูฟ่าในลีกอยู่ก่อนแล้ว สิทธิ์นั้นจะตกไปอยู่กับทีมรองชนะเลิศกรีกคัพแทน
โอลิมเปียกอสกลายเป็นทีมกรีกทีมแรกและทีมเดียวที่ชูถ้วยยูฟ่า โดยคว้าแชมป์ยูโรปาลีกในฤดูกาล 2023–24 โดยเอาชนะฟิออเรนตินาในรอบชิงชนะเลิศ นอกจากนี้ทีมเยาวชนของโอลิมเปียกอสยังคว้าแชมป์ยูฟ่า ยูธ ลีก ในฤดูกาลเดียวกัน โดยเอาชนะเอซี มิลาน ในรอบชิงชนะเลิศ
ทีมชาติ.
การแข่งขันนัดแรกของทีมชาติกรีซเกิดขึ้นเมื่อวันที่ 7 เมษายน ค.ศ. 1929 ในนัดที่พ่ายแพ้ต่ออิตาลี 1-4 กรีซเคยผ่านรอบคัดเลือกของฟุตบอลโลกสามครั้ง ในปี 1994, 2010 และ 2014 และเคยผ่านรอบคัดเลือกของฟุตบอลชิงแชมป์แห่งชาติยุโรปสี่ครั้ง ในปี 1980, 2004, 2008 และ 2012 แต่ครั้งที่ทีมชาติประสบความสำเร็จมากที่สุดคือปี 2004 ซึ่งกรีซสามารถคว้าแชมป์โดยเอาชนะเจ้าภาพอย่างโปรตุเกสในนัดชิงชนะเลิศได้
บูกาโย ซากา

บูกาโย อโยยิงกา ที เอ็ม ซากา (อังกฤษ Bukayo Ayoyinga TM Saka) เกิด 5 กันยายน ค.ศ. 2001) เป็นนักฟุตบอลชาวอังกฤษที่เล่นในตำแหน่งปีกขวาให้กับอาร์เซนอลในพรีเมียร์ลีกและทีมชาติอังกฤษ ซาก้าเป็นนักฟุตบอลชาวอังกฤษที่มีเชื้อสายแอฟริกานั้นคือเชื้อสายไนจีเรีย
ทีมชาติ.
ซากาเกิดที่อังกฤษและมีเชื้อสายไนจีเรีย เขาได้ลงเล่นให้กับทีมชาติอังกฤษรุ่นอายุไม่เกิน 16, 17, 18 และ 19 ปี
ในเดือนพฤษภาคม ค.ศ. 2018 ซากามีชื่อติดทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2018 ที่พวกเขาเป็นเจ้าภาพ อังกฤษตกรอบหลังจากที่พ่ายแพ้ต่อเนเธอร์แลนด์ในรอบรองชนะเลิศด้วยการยิงลูกโทษแม้ว่าเขาจะยิงเข้าไปได้ก็ตาม
ในเดือนกันยายน ค.ศ. 2018 ซากาทำประตูให้ทีมชาติอังกฤษรุ่นอายุไม่เกิน 18 ปี บุกไปเอาชนะฝรั่งเศสได้ ต่อมาในเดือนพฤศจิกายน ค.ศ. 2018 เขามีชื่อติดทีมชาติรุ่นอายุไม่เกิน 19 ปีเป็นครั้งแรก และทำประตูแรกให้กับทีมชาติรุ่นอายุไม่เกิน 19 ปีในนัดที่พบกับมอลโดวา
เกียรติประวัติ.
อาร์เซนอล
อังกฤษ
บุคคล
แคว้นปกครองตนเองของประเทศรัสเซีย

แคว้นปกครองตนเอง ("avtonomnaya oblast") เป็นหนึ่งในประเภทหน่วยองค์ประกอบของประเทศรัสเซีย ปัจจุบันสหพันธรัฐรัสเซียมีแคว้นปกครองตนเองเพียงแคว้นเดียวคือแคว้นปกครองตนเองยิว อย่างไรก็ตามในยุคของการปกครองของสหภาพโซเวียตมีแคว้นปกครองตนเองหลายแห่งเช่น แคว้นปกครองตนเองอุดมูร์ตและแคว้นปกครองตนเองกอร์โน-อัลไต
สรชัย จันทรปัญญา

สรชัย จันทรปัญญา (3 มิถุนายน พ.ศ. 2451 – 18 มิถุนายน พ.ศ. 2493) อดีตสมาชิกสภาผู้แทนราษฎรจังหวัดเชียงใหม่
ประวัติ.
ศรชัย เป็นชาวเชียงใหม่โดยกำเนิด เป็นบุตรของขุนพัสดุภารภักดี (คำฟู จันทรปัญญา) กับแม่บัวเกี๋ยง จันทรปัญญา มีพี่น้อง 8 คน หนึ่งในนั้นคือ สมบูรณ์ จันทรปัญญา เจ้าของโรงเรียนบูรณศักดิ์บูรณศิลป์ โรงเรียนเอกชนยุคแรกของจังหวัดเชียงใหม่ และเป็นเทศมนตรี
นายศรชัย เกิดเมื่อวันที่ 3 มิถุนายน พ.ศ. 2451 เดิมชื่อ ดวงจันทร เกิดที่บ้านย่านท่าแพ ปัจจุบันคือหลังร้านหนังสือดวงกมล เชียงใหม่ เขาเริ่มเข้าเรียนที่โรงเรียนยุพราชวิทยาลัย จังหวัดเชียงใหม่ ต่อมาได้เรียนต่อที่คณะรัฐศาสตร์ จุฬาลงกรณ์มหาวิทยาลัย และเข้ารับราชการเป็นปลัดอำเภอสันทราย จนได้เป็นนายอำเภอช่างเคิ่ง (ปัจจุบันคืออำเภอแม่แจ่ม) นายอำเภอสะเมิง นายอำเภอพร้าว ในจังหวัดเชียงใหม่ และนายอำเภอห้างฉัตร จังหวัดลำปาง
นายศรชัย สมรสกับผู้ช่วยศาสตราจารย์ บัวเขียว จันทรปัญญา บุตรีขุนจำรัสคดี (ตัน สุยะโกมล) อัยการจังหวัดเชียงใหม่ ผศ.บัวเขียว เป็นอาจารย์ประจำมหาวิทยาลัยเชียงใหม่ และวิทยาลัยครูเชียงใหม่ มีบุตร 4 คน
นายศรชัย มีเพื่อนที่สนิทสนมกันคือ เยื้อน พานิชวิทย์ ชักชวนให้เล่นการเมืองแต่เนื่องจากมีกฎหมายห้ามข้าราชการสมัครรับเลือกตั้งในท้องที่ที่รับราชการ จึงต้องย้ายไปเป็นนายอำเภอห้างฉัตร จังหวัดลำปาง และลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 สังกัดพรรคสหชีพ จึงได้รับเลือกตั้งเนื่องจากเป็นที่รู้จักของกำนัน ผู้ใหญ่บ้าน และชาวบ้านทั่วไป 
ในขณะที่ทำงานเป็น ส.ส.เชียงใหม่ เขาป่วยด้วยโรคหัวใจ ต้องกลับมารักษาตัวที่เชียงใหม่ถึง 3 ปี จนเสียชีวิตในวันที่ 18 กรกฎาคม พ.ศ. 2493 ขณะมีอายุ 42 ปี
อินทร์สม ไชยซาววงศ์

อินทร์สม ไชยซาววงศ์ #เปลี่ยนทาง (เกิด 10 มีนาคม พ.ศ. 2473) เป็นนักธุรกิจและนักการเมืองชาวไทย เจ้าของศูนย์การค้าทิพย์เนตรและโรงภาพยนตร์ทิพยเนตร อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ อดีตสมาชิกสภาองค์การบริหารส่วนจังหวัดเชียงใหม่
ประวัติ.
อินทร์สม เกิดเมื่อวันที่ 10 มีนาคม พ.ศ. 2473 ที่อำเภอสันกำแพง จังหวัดเชียงใหม่ เป็นบุตรนายน้อย นางศรีวรรณ ไชยซาววงศ์ ด้านครอบครัวสมรสกับนางภรรณี ไชยซาววงศ์ มีบุตร 2 คน คือ นางสุดาพร กับนายอำนาจ ไชยซาววงศ์ อดีตผู้สมัคร สส.พรรคเพื่อแผ่นดิน ต่อมาสมรสกับนางอำไพ ไชยซาววงศ์ (พ.ศ. 2533 - ปัจจุบัน)
สำเร็จการศึกษาระดับมัธยมศึกษา จากโรงเรียนยุพราชวิทยาลัย และเข้าเรียนต่อที่วิทยาลัยครูเชียงใหม่ จนเข้ารับราชการครูในปี พ.ศ. 2493 จนได้เป็นครูใหญ่โรงเรียนวัดลวงเหนือ แล้วลาออกจากราชการ มาประกอบธุรกิจส่วนตัว คือ เจ้าของกิจการทิพยเนตรรามา (โรงภาพยนตร์ทิพยเนตร) จังหวัดเชียงใหม่ และศูนย์การค้าทิพยเนตร
งานการเมือง.
อินทร์สม เริ่มเล่นการเมืองจากการชักชวนของกำนันผู้ใหญ่บ้านในพื้นที่อำเภอดอยสะเก็ด โดยการลงสมัครสมาชิกสภาจังหวัด (สจ.) ในระหว่างปี พ.ศ. 2513 - 2516 หลังจากนั้นจึงเข้าร่วมงานกับพรรคประชาธิปัตย์ และลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ไม่ได้รับเลือกตั้ง
ต่อมาอินทร์สม ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แทนตำแหน่งที่ว่าง พ.ศ. 2518 แทน ทองดี อิสราชีวิน สส. พรรคเดียวกัน ที่เสียชีวิต และได้รับเลือกตั้งเป็นสมัยแรก
อินทร์สม ได้ร่วมใจัดตั้งและเป็นรองประธานศูนย์มูลนิธิช่วยคนปัญญาอ่อนแห่งประเทศไทย ต่อมาเป็นประธานศูนย์ฯ ในระหว่างปี พ.ศ. 2525 - 2530
อินทร์สม ยังเป็นที่นับถือของสมาชิกพรรคประชาธิปัตย์ โดยอภิรักษ์ โกษะโยธิน ยังได้เข้าแวะเวียนไปเยี่ยมเยียนเมื่อครั้งเดินทางไปยังเชียงใหม่
กองทัพบกโซเวียต

กองทัพบกโซเวียต (SSV) เป็นหน่วยงานที่รับผิดชอบต่อการปฏิบัติการทางทหารบนภาคพื้นดินเป็นหลักของกองทัพโซเวียตที่ดำรงอยู่ระหว่างเดือนกุมภาพันธ์ ค.ศ. 1946 จนกระทั่งเมื่อสหภาพโซเวียตได้ล่มสลายลงในเดือนธันวาคม ค.ศ. 1991 กองทัพบกโซเวียตไม่ได้ถูกยุบอย่างเป็นความลับแต่อย่างใดจนถึงวันที่ 25 ธันวาคม ค.ศ. 1993 ในการสนับสนุนต่อการก่อตั้งกองทัพบกแห่งสหพันธรัฐรัสเซีย
จนถึงวันที่ 25 กุมภาพันธ์ ค.ศ. 1946 เป็นที่รู้จักกันในชื่อว่า กองทัพแดง ถูกจัดตั้งขึ้นในคำสั่งบัญชาการ เมื่อวันที่ 15(28) มกราคม ค.ศ. 1918 "เพื่อปกป้องประชากร ความอุดมสมบูรณ์ของแผ่นดิน และเสรีภาพพลเมืองในดินแดนของรัฐโซเวียต" หน่วยขีปนาวุธทางยุทธศาสตร์ กองกำลังป้องกันภัยทางอากาศ และกองทัพอากาศ(อันดับที่หนึ่ง สาม และสี่ในกองทัพโซเวียต ส่วนกองทัพบกยึดติดอยู่ในอันดับที่สอง) เป็นส่วนหนึ่งของกองทัพบกโซเวียตในนอกเหนือไปจากกองกำลังภาคพื้นดิน
กีฬายกน้ำหนักในโอลิมปิกฤดูร้อน 2008 – รอบคัดเลือก

การแข่งขันกีฬายกน้ำหนักในโอลิมปิกฤดูร้อน 2008 รอบคัดเลือก เป็นการแข่งขันยกน้ำหนักเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 260 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่
กีฬามวยสากลสมัครเล่นในโอลิมปิกฤดูร้อน 2008 – รอบคัดเลือก

การแข่งขันกีฬามวยสากลสมัครเล่นในโอลิมปิกฤดูร้อน 2008 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 284 คน แต่ละประเทศสามารถส่งนักกีฬาเข้าแข่งขันได้สูงสุด 9 คน (1 คนต่อรายการ) การคัดเลือกสิ้นสุดเมื่อวันที่ 25 เมษายน ค.ศ. 2008
กีฬายิงธนูในโอลิมปิกฤดูร้อน 2008 – รอบคัดเลือก

การแข่งขันกีฬายิงธนูในโอลิมปิกฤดูร้อน 2008 รอบคัดเลือก เป็นการแข่งขันยิงธนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 128 คน แต่ละประเทศสามารถส่งนักกีฬาเข้าแข่งขันได้สูงสุด 6 คน (1 คนต่อรายการ) การคัดเลือกสิ้นสุดเมื่อวันที่ 16 กรกฎาคม ค.ศ. 2008
กีฬายิงปืนในโอลิมปิกฤดูร้อน 2008 – รอบคัดเลือก

การแข่งขันกีฬายิงปืนในโอลิมปิกฤดูร้อน 2008 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 390 คน แต่ละประเทศสามารถส่งนักกีฬาเข้าแข่งขันได้สูงสุด 2 คนต่อรายการ การคัดเลือกสิ้นสุดเมื่อวันที่ 12 ธันวาคม ค.ศ. 2007
กองทัพอากาศโซเวียต

กองทัพอากาศโซเวียต (#เปลี่ยนทาง , (VVS), literally "กองกำลังทหารอากาศ") เป็นหนึ่งในกองทัพอากาศแห่งสหภาพโซเวียตที่ถูกแต่งตั้งอย่างเป็นทางการ อีกหน่วยหนึ่งคือ กองกำลังป้องกันภัยทางอากาศ กองทัพอากาศนั้นถูกก่อตั้งขึ้นจากส่วนหนึ่งของราชการการบินจักรวรรดิรัสเซียในปี ค.ศ. 1917 และต้องเผชิญหน้ากับการทดสอบครั้งใหญ่ที่สุดในช่วงสงครามโลกครั้งที่สอง กลุ่มต่างๆ ที่มีส่วนเกี่ยวข้องในสงครามเกาหลี และการถูกยุบไปพร้อมกับสหภาพโซเวียตในปี ค.ศ. 1991-92 ทรัพย์สินของอดีตกองทัพอากาศโซเวียตได้ถูกแบ่งแยกออกเป็นกองทัพอากาศหลายแห่งของอดีตสาธารณรัฐโซเวียต รวมทั้งกองทัพอากาศรัสเซียที่เพิ่งก่อตั้งขึ้นมาใหม่ "เพลงมาร์ชของนักบิน" ก็เป็นเพลงประจำกองทัพอากาศของพวกเขา
วุฒิสภาไทย ชุดที่ 6

วุฒิสภาไทย ชุดที่ 6 วุฒิสภาที่มาจากการแต่งตั้งประกอบไปด้วยสมาชิกจำนวนทั้งสิ้น 270 คนโดยได้รับโปรดเกล้า ฯ แต่งตั้งเมื่อวันที่ 22 มีนาคม พ.ศ. 2535 
ตามบทเฉพาะกาลของรัฐธรรมนูญแห่งราชอาณาจักรไทย พุทธศักราช 2535 (มาตรา 217) ในวันเลือกตั้งสมาชิกสภาผู้แทนราษฎรครั้งแรกนับแต่วันประกาศใช้รัฐธรรมนูญ โดยมีประธานสภารักษาความสงบเรียบร้อยแห่งชาติ เป็นผู้รับสนองพระบรมราชโองการ
สิ้นสุดสมาชิกภาพเมื่อวันที่ 22 มีนาคม พ.ศ. 2539 ตามมาตรา 4 ของรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 5) พุทธศักราช 2538
สหภาพฟุตบอลบัลแกเรีย

สหภาพฟุตบอลบัลแกเรีย (BFS) เป็นหน่วยงานที่บริหารฟุตบอลในประเทศบัลแกเรีย มีสำนักงานใหญ่ตั้งอยู่ที่โซเฟีย สหภาพเป็นสมาชิกของยูฟ่าและฟีฟ่า ทำหน้าที่ดูแลการแข่งขันฟุตบอลภายในประเทศ รวมถึงฟุตบอลทีมชาติบัลแกเรีย
สหภาพก่อตั้งขึ้นใน ค.ศ. 1923 ในฐานะแผนกฟุตบอลของสหพันธ์กีฬาแห่งชาติบัลแกเรีย ซึ่งดำรงอยู่จนกระทั่งโซเวียตเข้ารุกรานประเทศใน ค.ศ. 1944 หน่วยงานที่ดูแลฟุตบอลจึงเปลี่ยนชื่อหลายครั้ง ได้แก่ คณะกรรมการฟุตบอลกลาง (ถึง ค.ศ. 1948), ภาคฟุตบอลของสาธารณรัฐ (ค.ศ. 1948–1962) และสหพันธ์ฟุตบอลบัลแกเรีย (ค.ศ. 1962–1985) ในวันที่ 27 มิถุนายน ค.ศ. 1985 องค์การเปลี่ยนมาใช้ชื่อสหภาพฟุตบอลบัลแกเรีย ซึ่งเป็นชื่อที่ใช้มาจนถึงปัจจุบัน
บัลแกเรียนคัพ

บัลแกเรียนคัพ  เป็นการแข่งขันฟุตบอลถ้วยประจำปีของประเทศบัลแกเรีย ทุกสโมสรที่ลงทะเบียนในระบบฟุตบอลบัลแกเรียมีสิทธิ์เข้าร่วมแข่งขันในรายการนี้รูปแบบการแข่งขันเป็นแบบแพ้คัดออก ซึ่งทุกนัดจะแข่งขันเพียงเลกเดียว ยกเว้นในรอบรองชนะเลิศ ทีมชนะเลิศฟุตบอลคัพนี้จะได้สิทธิ์เข้าร่วมแข่งขันยูฟ่ายูโรปาลีก แต่ถ้าทีมชนะเลิศฟุตบอลคัพได้สิทธิ์ฟุตบอลยุโรปในลีกอยู่ก่อนแล้ว สิทธิ์นั้นจะตกไปอยู่ที่ทีมอันดับที่ 4 ในลีกแทน
ทีมจากโซเฟียประสบความสำเร็จในรายการนี้เป็นอย่างมาก โดยทุกทีมจากโซเฟียชนะเลิศฟุตบอลคัพนี้รวมกัน 64 สมัย สามสโมสรที่ประสบความสำเร็จในรายการนี้มากที่สุด ได้แก่ เลฟสกีโซเฟีย (25 สมัย), กองทัพบกโซเฟีย (20 สมัย) และสลาเวียโซเฟีย (8 สมัย) ทีมชนะเลิศสมัยล่าสุดคือกองทัพบก โซเฟีย ซึ่งเอาชนะอาเดอกัซเซลี 1–0 ใน ค.ศ. 2021
สโมสรกีฬากลางแห่งกองทัพบก โซเฟีย

สโมสรกีฬากลางแห่งกองทัพบก  เป็นสโมสรฟุตบอลอาชีพบัลแกเรียที่ตั้งอยู่ที่โซเฟีย ปัจจุบันแข่งขันในลีกฟุตบอลสูงสุดของประเทศอย่างเฟิสต์ลีก
สโมสรก่อตั้งอย่างเป็นทางการเมื่อวันที่ 5 พฤษภาคม ค.ศ. 1948 แต่ก่อนหน้านี้ ก่อตั้งขึ้นในฐานะสโมสรของเจ้าหน้าที่ทหารใน ค.ศ. 1923 สโมสรคว้าแชมป์ลีกของบัลแกเรียนมากที่สุดที่ 31 สมัย และคว้าแชมป์บัลแกเรียนคัพมากที่สุดที่ 20 สมัย ส่วนในการแข่งขันระหว่างประเทศ กองทัพบกเป็นเพียงสโมสรเดียวจากบัลแกเรียที่เคยเข้าถึงรอบรองชนะเลิศยูโรเปียนคัพ ซึ่งพวกเขาทำได้ถึงสองครั้ง นอกจากนี้ ยังเคยเข้าถึงรอบรองชนะเลิศยูฟ่าคัพวินเนอร์สคัพอีกหนึ่งครั้งด้วยเช่นกัน
สีเสื้อเหย้าของสโมสรคือสีแดงและสีขาว สนามเหย้าใช้สนามกีฬากลางกองทัพบกบัลแกเรีย คู่ปรับที่สำคัญของสโมสรคือเลฟสกีโซเฟีย ซึ่งการพบกันของทั้งคู่นั้น ถูกเรียกว่า "ดาร์บีนิรันดร์กาลแห่งบัลแกเรีย"
เกียรติประวัติ.
ในประเทศ.
บัลแกเรียน เอ กรุ๊ป:
*ชนะเลิศ (31) (สูงสุด): 1948, 1951, 1952, 1954, 1955, 1956, 1957, 1958, 1958–59, 1959–60, 1960–61, 1961–62, 1965–66, 1968–69, 1970–71, 1971–72, 1972–73, 1974–75, 1975–76, 1979–80, 1980–81, 1981–82, 1982–83, 1986–87, 1988–89, 1989–90, 1991–92, 1996–97, 2002–03, 2004–05, 2007–08
บัลแกเรียน วี กรุ๊ป:
*ชนะเลิศ (1) : 2015–16
บัลแกเรียนคัพ:
*ชนะเลิศ (20): 1951, 1954, 1955, 1960–61, 1964–65, 1968–69, 1971–72, 1972–73, 1973–74, 1982–83, 1984–85, 1986–87, 1987–88, 1988–89, 1992–93, 1996–97, 1998–99, 2005–06, 2010–11, 2015–16
บัลแกเรียนซูเปอร์คัพ:
*ชนะเลิศ (4) (สูงสุด): 1989, 2006, 2008, 2011
บัลแกเรียนคัพ – (การแข่งขันอย่างไม่เป็นทางการ)
*ชนะเลิศ (1): 1981
คัพออฟโซเวียตอาร์มี
*ชนะเลิศ (4): 1985, 1986, 1989, 1990
ยุโรป.
ยูโรเปียนคัพ / ยูฟ่าแชมเปียนส์ลีก
ยูฟ่าคัพ / ยูฟ่ายูโรปาลีก:
ยูโรเปียนคัพวินเนอร์สคัพ / ยูฟ่าคัพวินเนอร์สคัพ
ชัยชนะครั้งใหญ่ที่สุดในการแข่งขันระดับทวีปยุโรป:
ถ้วยรางวัลอื่น ๆ.
ถ้วยมุฮัมมัดที่ 5 แห่งโมร็อกโก:
*ชนะเลิศ (1): 1967
Thöle-Pokal, เยอรมนี:
*ชนะเลิศ (1): 2003
อะโรนาคัพ สเปน:
*ชนะเลิศ (1): 2004
Martyrs of 17 February Cup, ลิเบีย:
*ชนะเลิศ (1): 2012
กีฬาเรือใบในโอลิมปิกฤดูร้อน 2008 – รอบคัดเลือก

การแข่งขันกีฬาเรือใบในโอลิมปิกฤดูร้อน 2008 รอบคัดเลือก เป็นการแข่งขันเรือใบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 272 ลำ แต่ละประเทศสามารถส่งนักกีฬาเข้าแข่งขันได้สูงสุดเรือ 1 ลำต่อรายการ การคัดเลือกสิ้นสุดเมื่อวันที่
ซินดี ครอว์ฟอร์ด

ซินเธีย แอนน์ ครอว์ฟอร์ด (เกิด 20 กุมภาพันธ์ ค.ศ. 1966) เป็นนางแบบและนักแสดงชาวอเมริกัน ซึ่งเธอประสบผลความสำเร็จในอาชีพนางแบบ ทำให้มีชื่อเสียงในระดับนานาชาติ นำไปสู่บทบาทในโทรทัศน์และภาพยนตร์ ในช่วงปี ค.ศ. 1980-1990 ครอว์ฟอร์ดได้รับขนานนามเป็นว่าสุดยอดนักเดินแบบ (supermodels) ที่ได้รับความนิยมเป็นอย่างมาก เธอปรากฏตัวบนเวทีเดินแบบ และแคมเปญแฟชั่นบ่อย ๆ
กีฬาฟันดาบในโอลิมปิกฤดูร้อน 2008 – รอบคัดเลือก

การแข่งขันกีฬาฟันดาบในโอลิมปิกฤดูร้อน 2008 รอบคัดเลือก เป็นการแข่งขันฟันดาบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 212 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 คนต่ออาวุธ) การคัดเลือกสิ้นสุดเมื่อวันที่ 31 มีนาคม ค.ศ. 2008
กีฬามวยปล้ำในโอลิมปิกฤดูร้อน 2008 – รอบคัดเลือก

การแข่งขันกีฬามวยปล้ำในโอลิมปิกฤดูร้อน 2008 รอบคัดเลือก เป็นการแข่งขันมวยปล้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 344 คน แต่ละประเทศสามารถส่งนักกีฬาเข้าแข่งขันได้สูงสุด 18 คน (1 คนต่อรายการ) การคัดเลือกสิ้นสุดเมื่อวันที่ 21 สิงหาคม ค.ศ. 2008
กีฬายูโดในโอลิมปิกฤดูร้อน 2008 – รอบคัดเลือก

การแข่งขันกีฬายูโดในโอลิมปิกฤดูร้อน 2008 รอบคัดเลือก เป็นการแข่งขันยูโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 384 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 15 สิงหาคม ค.ศ. 2008
กีฬาเทควันโดในโอลิมปิกฤดูร้อน 2008 – รอบคัดเลือก

การแข่งขันกีฬาเทควันโดในโอลิมปิกฤดูร้อน 2008 รอบคัดเลือก เป็นการแข่งขันเทควันโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 128 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 23 สิงหาคม ค.ศ. 2008มีโรนัลโด้เป็นประมุขถือว่าใช้ในการยิง3ประตูกับลิเวอร์พลู
กีฬาไตรกีฬาในโอลิมปิกฤดูร้อน 2008 – รอบคัดเลือก

การแข่งขันกีฬาไตรกีฬาในโอลิมปิกฤดูร้อน 2008 รอบคัดเลือก เป็นการแข่งขันไตรกีฬาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 110 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการ) การคัดเลือกสิ้นสุดเมื่อวันที่ 31 มกราคม ค.ศ. 2008
กีฬาเทเบิลเทนนิสในโอลิมปิกฤดูร้อน 2008 – รอบคัดเลือก

การแข่งขันกีฬาเทเบิลเทนนิสในโอลิมปิกฤดูร้อน 2008 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 172 คน แต่ละประเทศสามารถส่งนักกีฬาเข้าแข่งขันได้สูงสุด 6 คน (1 คนต่อรายการ) การคัดเลือกสิ้นสุดเมื่อวันที่
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตการเลือกตั้งที่ 1) และ 2 คน (สำหรับเขตการเลือกตั้งที่ 2)
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 7.
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
ผู้สมัครที่ได้รับการเลือกตั้งในกลุ่มจังหวัดที่ 7.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอบ้านโป่ง อำเภอโพธาราม อำเภอจอมบึง อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอเมืองราชบุรี อำเภอวัดเพลง อำเภอปากท่อ อำเภอบ้านคา และอำเภอสวนผึ้ง
กีฬาวอลเลย์บอลในโอลิมปิกฤดูร้อน 2008 – รอบคัดเลือก

การแข่งขันกีฬาวอลเลย์บอลในโอลิมปิกฤดูร้อน 2008 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 72 ทีม แต่ละประเทศสามารถส่งนักกีฬาเข้าแข่งขันได้สูงสุด 2 ทีม (1 ทีมต่อรายการอินดอร์) และ 4 ทีม ในวอลเลย์บอลชายหาด การคัดเลือกสิ้นสุดเมื่อวันที่ 21 กรกฎาคม ค.ศ. 2008
กีฬาขี่ม้าในโอลิมปิกฤดูร้อน 2008 – รอบคัดเลือก

การแข่งขันกีฬาขี่ม้าในโอลิมปิกฤดูร้อน 2008 รอบคัดเลือก เป็นการแข่งขันขี่ม้าเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 194 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 ทีมต่อรายการ) การคัดเลือกสิ้นสุดเมื่อวันที่ 7 กุมภาพันธ์ ค.ศ. 2007
กีฬาโปโลน้ำในโอลิมปิกฤดูร้อน 2008 – รอบคัดเลือก

การแข่งขันกีฬาโปโลน้ำในโอลิมปิกฤดูร้อน 2008 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 20 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีมต่อรายการ) การคัดเลือกสิ้นสุดเมื่อวันที่ 9 มีนาคม ค.ศ. 2008
กีฬาเทนนิสในโอลิมปิกฤดูร้อน 2008 – รอบคัดเลือก

การแข่งขันกีฬาเทนนิสในโอลิมปิกฤดูร้อน 2008 รอบคัดเลือก เป็นการแข่งขันเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 170 คน แต่ละประเทศสามารถส่งนักกีฬาเข้าแข่งขันได้สูงสุด 4 คน และ 2 คู่ การคัดเลือกสิ้นสุดเมื่อวันที่ 9 มิถุนายน ค.ศ. 2008
กีฬาจักรยานในโอลิมปิกฤดูร้อน 2008 – รอบคัดเลือก

การแข่งขันกีฬาจักรยานในโอลิมปิกฤดูร้อน 2008 รอบคัดเลือก เป็นการแข่งขันจักรยานเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 508 คน แต่ละประเทศสามารถส่งนักกีฬาเข้าแข่งขันได้สูงสุด 8 คน (1 คนต่อรายการ) การคัดเลือกสิ้นสุดเมื่อวันที่
กีฬาเบสบอลในโอลิมปิกฤดูร้อน 2008 – รอบคัดเลือก

การแข่งขันกีฬาเบสบอลในโอลิมปิกฤดูร้อน 2008 รอบคัดเลือก เป็นการแข่งขันเบสบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 8 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 14 มีนาคม ค.ศ. 2008
การแข่งขันรอบคัดเลือกรอบสุดท้าย.
ทีมผ่านคัดเลือก
 (อันดับที่ 3 ทวีปอเมริกา)
 (อันดับที่ 4 ทวีปอเมริกา)
 (อันดับที่ 3 ทวีปยุโรป)
 (อันดับที่ 4 ทวีปยุโรป; แทนที่สหราชอาณาจักรอันดับที่ 2 ทวีปยุโรปที่ถอนตัว)
 (อันดับที่ 2 ทวีปเอเชีย)
 (อันดับที่ 3 ทวีปเอเชีย)
 (อันดับที่ 1 โอเชียเนีย)
 (อันดับที่ 1 ทวีปแอฟริกา)
ตารางคะแนน.
<templatestyles src="Legend/styles.css" />  ทีมที่ผ่านคัดเลือก
กีฬาบาสเกตบอลชายในโอลิมปิกฤดูร้อน 2008 – รอบคัดเลือก

การแข่งขันกีฬาบาสเกตบอลชายในโอลิมปิกฤดูร้อน 2008 รอบคัดเลือก เป็นการแข่งขันบาสเกตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 20 กรกฎาคม ค.ศ. 2008
กีฬาบาสเกตบอลหญิงในโอลิมปิกฤดูร้อน 2008 – รอบคัดเลือก

การแข่งขันกีฬาบาสเกตบอลหญิงในโอลิมปิกฤดูร้อน 2008 รอบคัดเลือก เป็นการแข่งขันบาสเกตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 15 มิถุนายน ค.ศ. 2008
โทรทัศน์ระบบแอนะล็อก

โทรทัศน์ระบบแอนะล็อก หรือ โทรทัศน์ระบบอนาล็อก  เป็นเทคโนโลยีของโทรทัศน์แบบเดิมที่ใช้สัญญาณแอนะล็อกในการส่งภาพและเสียง ในการแพร่ภาพ แสง สี และเสียง จะแทนด้วยแอมพลิจูด เฟส และความถี่ของสัญญาณแอนะล็อก
สัญญาณแอนะล็อกจะแตกต่างกันไปตามช่วงค่าที่เป็นไปได้อย่างต่อเนื่อง ซึ่งหมายความว่าสัญญาณรบกวนและการรบกวนทางอิเล็กทรอนิกส์จะถูกดัดแปลงโดยผู้รับสัญญาณ ดังนั้น ด้วยระบบแอนะล็อก สัญญาณอ่อนปานกลางจะถูกรบกวน และปรากฏภาพสัญญาณรบกวน (White Noise) ขึ้นมา
ในทางตรงกันข้าม โทรทัศน์ที่ส่งภาพและเสียงด้วยสัญญาณดิจิทัล คือโทรทัศน์ระบบดิจิทัล จะยังคงมีคุณภาพดีอยู่ จนกระทั่งระดับสัญญาณลดลงต่ำกว่าระดับที่ไม่สามารถรับได้อีกต่อไปหรือไม่ต่อเนื่อง
โทรทัศน์แอนะล็อกอาจเป็นแบบไร้สาย (โทรทัศน์ภาคพื้นดินและโทรทัศน์ผ่านดาวเทียม) หรือสามารถกระจายผ่านเครือข่ายเคเบิลได้โดยใช้ตัวแปลงสายเคเบิล (โทรทัศน์ผ่านสายเคเบิล)
ระบบโทรทัศน์ที่ออกอากาศทั้งหมดใช้สัญญาณแอนะล็อกก่อนการมาถึงของโทรทัศน์ระบบดิจิทัล ซึ่งได้รับแรงบันดาลใจจากความต้องการอัตราการส่งถ่ายข้อมูลที่ต่ำกว่าของสัญญาณดิจิทัลที่ถูกบีบอัดลง ตั้งแต่ยุค 2000 ประเทศส่วนใหญ่ของโลกก็ได้ดำเนินการเปลี่ยนผ่านสู่โทรทัศน์ระบบดิจิทัล ด้วยการกำหนดเวลาที่แตกต่างกันสำหรับการยุติการออกอากาศโทรทัศน์ระบบแอนะล็อก
บัลแกเรียนซูเปอร์คัพ

บัลแกเรียนซูเปอร์คัพ  เป็นการแข่งขันฟุตบอลซูเปอร์คัพ ประจำประเทศบัลแกเรีย ซึ่งเป็นการพบกับระหว่างทีมชนะเลิศเฟิสต์ลีกกับทีมชนะเลิศบัลแกเรียนคัพ ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศฟุตบอลคัพจะได้สิทธิ์เข้าร่วมแข่งขันพบกับทีมชนะเลิศลีกและบัลแกเรียนคัพ
ซูเปอร์คัพจัดการแข่งขันขึ้นทุกปีมาตั้งแต่ ค.ศ. 2004 โดยจัดขึ้นอย่างน้อยหนึ่งสัปดาห์ก่อนเริ่มฤดูกาลใหม่ สโมสรที่เข้าร่วมแข่งขันและประสบความสำเร็จมากที่สุดคือลูโดโกเรตส์รัซกราด ซึ่งเข้าชิงชนะเลิศ 7 ครั้ง และชนะเลิศ 4 สมัย และกองทัพบก โซเฟีย ที่เข้าชิงชนะเลิศ 5 ครั้ง และชนะเลิศ 4 ครั้งเท่ากัน
สโมสรฟุตบอลอาชีพเลฟสกีโซเฟีย

เลฟสกีโซเฟีย  เป็นสโมสรฟุตบอลอาชีพที่ตั้งอยู่ที่โซเฟีย ประเทศบัลแกเรีย และเป็นสโมสรที่มีคะแนนมากที่สุดนับจากตารางคะแนนตลอดกาลของลีกบัลแกเรีย ปัจจุบันทีมลงแข่งขันในเฟิสต์ลีก ซึ่งเป็นลีกฟุตบอลสูงสุดของประเทศ สโมสรก่อตั้งขึ้นเมื่อวันที่ 24 พฤษภาคม ค.ศ. 1914 ในฐานะแผนกฟุตบอลของสโมสรกีฬาเลฟสกี ซึ่งตั้งชื่อตามวาซิล เลฟสกี นักปฏิวัติและวีรบุรุษชาวบัลแกเรีย
เลฟสกีลงแข่งขันในลีกฟุตบอลบัลแกเรียเป็นจำนวนฤดูกาลมากกว่าสโมสรอื่น ๆ และไม่เคยตกชั้นจากลีกสูงสุด พวกเขาชนะเลิศเฟิสต์ลีก 26 สมัย, บัลแกเรียนคัพ 25 สมัย และบัลแกเรียนซูเปอร์คัพ 3 สมัย นอกจากนี้ ยังครองสถิติคว้าดับเบิลและเทรเบิลแชมป์มากที่สุดที่ 13 และ 4 ครั้งตามลำดับ เลฟสกีเคยเข้ารอบก่อนรองชนะเลิศของฟุตบอลยุโรปถึง 5 ครั้ง และเข้าชิงชนะเลิศในฟุตบอลยุโรป 3 ครั้ง พวกเขาเป็นสโมสรแรกจากบัลแกเรียที่เข้าร่วมแข่งขันในรอบแบ่งกลุ่มของยูฟ่าแชมเปียนส์ลีกเมื่อปี 2006
สีประจำสโมสรคือสีน้ำเงินล้วน สนามเหย้าของสโมสรมีชื่อว่า วีวากอมอารีนา - ยอร์กี อัสพารูฮอฟ มีความจุ 25,000 ที่ตั้ง คู่ปรับที่สำคัญของสโมสรคือกองทัพบกโซเฟีย นัดการแข่งขันของทั้งคู่ถูกเรียกว่า ดาร์บีนิรันดร์กาลแห่งบัลแกเรีย เลฟสกีเป็นสมาชิกของสมาคมสโมสรฟุตบอลยุโรปและสมาคมสโมสรกีฬาหลากประเภทยุโรป
สนามกีฬาแห่งชาติวาซิล เลฟสกี

สนามกีฬาแห่งชาติวาซิล เลฟสกี  ซึ่งตั้งชื่อตามนักปฏิวัติรัฐบุรุษอย่างวาซิล เลฟสกี เป็นสนามฟุตบอลที่มีขนาดใหญ่เป็นอันดับที่สองของประเทศ มีความจุ 44,000 ที่นั่ง เป็นสนามเหย้าของฟุตบอลทีมชาติบัลแกเรีย ตั้งอยู่ในย่านใจกลางกรุงโซเฟีย ใกล้กับอุทยานเก่าแก่อย่างอุทยานบอรีส
นอกจากนี้สนามแห่งนี้ยังเคยจัดพิธีเปิดและปิด กีฬามหาวิทยาลัยโลกฤดูร้อน 1977 ปัจจุบันสนามแห่งนี้ใช้จัดการแข่งขันบัลแกเรียนคัพนัดชิงชนะเลิศ นอกจากนี้ ยังใช้เป็นสนามเหย้าชั่วคราวในการแข่งขันระดับทวีปยุโรปของเลฟสกีโซเฟีย และใช้จัดการแข่งขันดาร์บีนิรันดร์กาลระหว่างเลฟสกีโซเฟีย แข่งกับกองทัพบก โซเฟียแทนสนามเหย้าปกติของพวกเขา
บราวน์

บราวน์ หรือทับศัพท์เป็นภาษาไทยว่า บราวน์ มีความหมายในภาษาอังกฤษแปลว่าสีน้ำตาล
บราวน์ ยังอาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เอมิเลียโน มาร์ติเนซ

ดามิอัน เอมิเลียโน มาร์ติเนซ โรเมโร (เกิด 2 กันยายน ค.ศ. 1992) เป็นนักฟุตบอลชาวอาร์เจนตินา ปัจจุบันเล่นในตำแหน่งผู้รักษาประตูให้แก่แอสตันวิลลาในพรีเมียร์ลีก และทีมชาติอาร์เจนตินา
เขาถูกเรียกติดทีมชาติอาร์เจนตินาชุดใหญ่ในนัดที่พบกับไนจีเรียเมื่อเดือนมิถุนายน ค.ศ. 2011 ต่อมาเขาถูกเรียกติดทีมชาติอีกครั้งในนัดที่พบกับเยอรมนีและเอกวาดอร์ในวันที่ 9 และ 13 ตุลาคม ค.ศ. 2019 อย่างไรก็ตาม เขามักเป็นตัวสำรองที่ไม่ได้ลงเล่น
เกียรติประวัติ.
สโมสร.
อาร์เซนอล
ทีมชาติ.
อาร์เจนตินา